учредяване на акционерно дружество
[toc]
**акционерното дружество** е типично капиталово дружество, което обикновено се избира от бизнеси, които изискват набирането на по-голям капитал. не случайно, законодателят е предвидил именно тази форма на търговска дейност като изискване за осъществяване на банкова и застрахователна дейност.

минималният размер на капитала за регистрация на акционерно дружество е **50 000 лева.** това обаче не означава, че *в момента на учредяване*, трябва да внесем цялата парична сума в банковата сметка.

> за регистрацията на ад ще е достатъчно да внесем **25** **% от номиналната стойност** на всяка записана акция.


как се регистрира ад
--------------------


акционерното дружество може да бъде учредено, както от физически, така и от юридически лица (*местни и чуждестранни*). също така, то може да бъде учредено само от едно лице, като в този случай се формира еднолично акционерно дружество („**еад**“).

самата процедура по учредяване започва с учредително събрание, на което учредителите записват определен брой акции, и се задължават да внесат 25% от тяхната стойност по **набирателна банкова сметка**. срещу записаните акции получават временни удостоверения. изготвя се устав/учредителен акт на акционерното дружество, който документ наподобява дружествения договор при оод.
### управление на ад


управлението на акционерно дружество най-често се извършва от съвет на директорите, който се представлява от изпълнителен директор. съветът на директорите се избира *от общото събрание* на акционерите и има определен мандат.

> **важно!** за разлика от персоналния харакер на оод, в акционерното дружество членуват акционери.  те не се намират *в отношения помежду си*, а в членствени отношения *със самото ад*. именно затова, тази форма е предпочитана за инвестиране.  акционерът *не носи отговорност за лично участие в бизнес дейността*, единственото му задължение е да заплати стойността на акциите.
> при смърт, правата на акционера [не се прекратяват](https://stamatovandpartners.com/nasledqvane-drujestven-dql/)**,** а е налице правоприемство - акциите му се придобиват от неговите наследници.


### плюсове и миниуси на ад


други плюс на акционерното дружество е възможността за лесно прехвърляне на акции. за разлика от усложнената процедура по **[прехвърлянето на дялове](https://stamatovandpartners.com/prodajba-firma/)** в оод.

от данъчната гледна точка, предимството на акционерите е, че **не е необходимо да се самоосигуряват**, дори да полагат труд в дружеството.

като минус, може да се посочат **сравнително по-високите разходи**, които ще трябва да заплащате на юристи и счетоводители за изготвянето на необходими документи, за опериране на акционерното дружество.
#### как се разбира кои лица са акционери?


дружеството задължително трябва да води книга на акционерите, в която се съдържа информация кое лице колко и какви акции притежава.

трябва да знаете, че ролята на общото събрание в акционерно дружество, не е с обща компетентност и **не може** да взема решения **по неуредени въпроси**. идеята на акционерното дружество е управлението му да се осъществява не от акционерите, а от избраните от тях управителни органи, които обикновено се състоят от професионалисти в специфичната индустрия.

> **важно!** именно затова, при създаването на устава на акционернотно дружество, трябва да се анализира появата на възможни рискове и да се създадат механизми за **защита интересите на акционерите** от действията на директорите.

